Meil ei ole küll võimalusi kontrollimiseks, mil määral ni­metatud kuninglik resolutsioon täitmist leidis; näib siiski, et see, nagu paljud teisedki määrused Rootsi aja alguses,  segas­tes oludes jäi lihtsalt paberile. Peale suure kuninga varsti järgnenud surma nähtavasti ei hoolitud palju, et tema kor­raldused ellu viidaks. Igatahes näeme B. Oxenstierna mitmel korral tsiteeritud kirjast, et umbes 1640. a. oli soomlaste orjas­tamine väga harilik nähtus. 1637. ja 1638/41. a. revisjoniraamatuist ei märka me samuti, et soomlased võrreldes teiste talupoegadega oleksid olnud soodsamas olukorras. Sama maksab, nagu hiljemini näeme, ka Põltsamaa kolonistide kohta.